b"\n_START_ARTICLE_\nGuerra i pau (pel\xc2\xb7l\xc3\xadcula de 1965)\n_START_SECTION_\nProducci\xc3\xb3\n_START_PARAGRAPH_\nEls preparatius de rodatge van comen\xc3\xa7ar a mitjans de 1961 i el rodatge va arrencar el setembre de 1962._NEWLINE_Segons el Llibre Guiness des Records, l'escena de la batalla de Borodin\xc3\xb3 inclou aproximadament 120.000 figurants/soldats, el que suposa una de les m\xc3\xa9s grans escenes de batalla mai filmades. Pels seus consells, molts museus van participar en la concepci\xc3\xb3 dels vestits, el que en fa una de les pel\xc2\xb7l\xc3\xadcules m\xc3\xa9s elaborades mai concebudes._NEWLINE_En la complexa narraci\xc3\xb3 de Tolstoi per descriure la invasi\xc3\xb3 de R\xc3\xbassia per Napole\xc3\xb3, Bondartchouk ha filmat algunes de les escenes de batalla m\xc3\xa9s gr\xc3\xa0fiques i m\xc3\xa9s llargues mai vistes abans; per a una d'elles l'escena dura 45 minuts. Per realisme molts cavalls van ser morts en les escenes de guerra. Per aix\xc3\xb2, algunes ciutats americanes van boicotejar la pel\xc2\xb7l\xc3\xadcula sota la pressi\xc3\xb3 de l'ASPCA._NEWLINE_Guerra i Pau  va ser filmada i difosa en 70 mm. El procediment era anomenat Sovscope 70 en la  Uni\xc3\xb3 Sovi\xc3\xa8tica i a Europa. Als Estats Units, el procediment es deia Todd-AO, era una c\xc3\xa0mera de gran format amb 6-canals amb el so estereof\xc3\xb2nic. Les escenes d'acci\xc3\xb3 r\xc3\xa0pides van ser dif\xc3\xadcils de rodar amb una c\xc3\xa0mera 70 mm. Per pal\xc2\xb7liar aquest handicap, diverses c\xc3\xa0meres especials lleugeres van ser creades per a les necessitats de la pel\xc2\xb7l\xc3\xadcula. Algunes c\xc3\xa0meres estaven suspeses sobre cables per travessar el camp de batalla. Altres sobre bra\xc3\xa7os articulats telecomandats."